Thomas Robert Malthus
Thomas Robert Malthus FRS, 13/14ê sibatê 1766 li Surreyê ji dayîk bû û di 29ê befanbara 1834an jî li Bath, Somersetê jiyana xwe ji dest da. Xwediyê teoriyek li ser gelheyê bû ku wek Teoriya Gelheyê Ya Malthus tê bi nav kirin. Li gorî teoriya Malthus, gelheyeke ku rewşa wê di asteke optîmum de be, yanî rewşa gelhe ji bo xwe zêde bike guncaw be, wê demê bi rêzeke geometrîk zêde dibe( wek 1,2, 4, 8, 16..) lê adan( xwarin ) bi rêzeke arîtmetîk zêde dibe ( wek 1,2,3,4,5,6...). Ji ber vê yekê xwarin têrî herkesî nake û dimirin. bi vê sedemê li gorî Malthus divê mirov dereng bizewicin, kêm zarokan çê bikin, plansazîya gelheyê werê çê kirin û hwd. Dema Malthus ev teorî di gotarên xwe de weşandibû ji aliyê gelek kesan ve hat nirxandin û gotinê Malthus pişt guh kirin. Îro her çiqas bi saya Şoreşa Çandiniyê Ya Sêyemîn wek Malthus derneketibe jî, piraniya gelheyê cîhanê ji nêza nemiribin jî dibe ku di pêşerojê de bimirin. Her wiha îro li Afrîqa û hin welatên cîhanê yê feqîr, nîşanên vê bobelatê xuya dikin.